[[Fil:Viktoria.jpg|thumb|En åledrivkvase]]
En '''åledrivkvase''' er betegnelsen for en speciel type fiskerbåde, [[kvase]]r, beregnet til at fiske [[ål]] fra. Navnet skyldes, at båden under fiskeri drev sidelæns for sejl samtidig med, at der var spændt et [[Trawl|vod]] ud mellem [[klyverbom]]men og en stage eller bom agter. Åledrivkvaserne havde også en dam, hvilket er et vådt lastrum, dvs. at der er bygget en tæt kasse over en del af bunden og samtidig boret huller ud gennem bunden, så vandet trænger ind. For at kunne drive sidelæns er åledrivkvaser bygget med næsten flad bund på en [[Køl|plankekøl]], hvilket betyder, at kølen lå vandret i stedet for at stå lodret. Plankekølen gav båden en facon som om det nederste stykke var skåret af. Åledrivkvaser var trods den temmelig flade bund velsejlende, hvilket skyldes at de var forsynet med et sænkesværd (sænkekøl).
Teknologi